open-index/open-wikipedia-markdown huggingface dataset:
బషీరుద్దీన్ బాబూఖాన్

thumb|బాబు ఖాన్ ఎస్టేట్, హైదరాబాద్
**బషీరుద్దీన్ బాబూఖాన్,** ఆంధ్రప్రదేశ్ రాష్ట్ర మాజీ మంత్రి, దక్షిణభారతదేశపు ప్రముఖ విద్యావేత్త. బాబూఖాన్ 1941 సెప్టెంబరు 20న హైదరాబాదులో జన్మించాడు. నిజామాబాద్ జిల్లా, యెడపల్లె మండలంలోని పోచారం ఈయన స్వగ్రామం. నిజాం కాలేజీ నుంచి డిగ్రీలో పట్టభద్రుడయ్యాడు. ఎన్.టీ.రామారావు మంత్రివర్గంలోను, చంద్రబాబునాయుడు ప్రభుత్వంలోను మంత్రిగా పనిచేశాడు.

## రాజకీయ ప్రస్థానం
నిజమాబాద్ జిల్లా, బోధన్ నియోజకవర్గం నుంచి బాబూఖాన్ 1985, 1994 లలో తెలుగుదేశం పార్టీ తరపున పోటీ చేసి శాసనసభకు ఎన్నికయ్యాడు. 1998 లో కేంద్రంలోని ఎన్.డి.ఏ ప్రభుత్వానికి చంద్రబాబు నాయుడు మద్దతు తెలపడంతో తెలుగుదేశం పార్టీకి రాజీనామా చేసి కాంగ్రెస్ పార్టీలో చేరాడు.

## కుటుంబ నేపథ్యం
బషీరుద్దీన్ బాబూఖాన్ తండ్రి, ఖాన్ బహదూర్ కరీం బాబూఖాన్, 1930లో హైదరాబాద్ కన్‌స్ట్రక్షన్ కంపెనీని స్థాపించాడు. ఉస్మానియా యూనివర్సిటీ ఆర్ట్స్ కళాశాల భవనం, నాంపల్లిలోని గాంధీ భవన్, ఢిల్లీలోని హైదరాబాద్‌ హౌస్, గోదావరి తీరంలోని సోహన్ బ్రిడ్జి, కడెం డ్యామ్, తుంగభద్ర డ్యాం, రామగుండం థర్మల్ పవర్‌స్టేషన్ తదితర నిర్మాణాలను అబ్దుల్ కరీం బాబూఖాన్ నిర్మించాడు. యాభై ఏళ్ళ క్రితం హైదరాబాదు నాంపల్లిలోని ఆంధ్రప్రదేశ్ కాంగ్రెస్ ప్రధాన కార్యాలయం 'గాంధీ భవన్ 'ను, ఢిల్లీలోని హైదరాబాద్ హౌస్ ను నిర్మించి విరాళంగా ఇచ్చాడు. నిజాం కాలంలో గొప్ప పారిశ్రామికవేత్తగా పేరు సంపాదించాడు.

## విద్యారంగంలో విద్యావేత్తగా
బషీరుద్దీన్ బాబూఖాన్, బండ్లగూడలో గ్లెండెల్ అకాడమీ స్కూల్‌తో పాటు స్ప్రింగ్‌ఫీల్డ్ పాఠశాలను కూడా నడుపుతున్నాడు. బాబూఖాన్ విద్యార్థి దశ నుంచే పలు స్వచ్ఛంద సేవా కార్యక్రమాలు నిర్వహించేవాడు. ఆలిండియా ఎడ్యుకేషనల్ సొసైటీ అధ్యక్షుడిగా, ఆలిండియా ముస్లిం మజ్లీసే ముషావీరత్ సభ్యుడిగా, కాన్ఫెడరేషన్ ఆఫ్ ముస్లిం ఎడ్యుకేషనల్ ఇన్‌స్టిట్యూషన్స్ సభ్యుడిగా వ్యవహరించాడు.

## సమకాలీన నిర్మాణాలు
హైదరాబాదులోనే మొదటి అతి ఎత్తైన భవనం (17 అంతస్తులు) బాబూఖాన్ ఎస్టేట్‌ను బషీర్‌బాగ్‌లో నిర్మించాడు. సోమాజీగూడ చౌరస్తాలోని బాబూఖాన్ మిలీనియం, బాబూఖాన్ హిల్‌వ్యూ, బాబూఖాన్ మాల్, క్వీన్ ప్లాజా, బాబూఖాన్ చాంబర్స్, నోబుల్ చాంబర్స్‌, దక్కన్ టవర్స్, మొఘల్ కోర్టుతోపాటు నగరంలో 20 కి పైగా బహుళ అంతస్తుల రెసిడెన్షియల్, కమర్షియల్‌ కాంప్లెక్స్‌లను నిర్మించాడు. బాబూఖాన్ తన ఆత్మకథను ‘లివింగ్ అండర్ ద రెయిన్‌బో-మై అచీవ్‌మెంట్’ అనే పేరుతో ఒక పుస్తకాన్ని రాశాడు.  
## మరణం
బషీరుద్దీన్ బాబూఖాన్ శ్వాస సంబంధిత వ్యాధితో బాధపడుతూ హైదరాబాద్, బంజారాహిల్స్‌లోని ఆయన నివాసంలో 16 సెప్టెంబర్ 2013లో మరణించాడు.  బాబూఖాన్‌కు భార్య, సల్మాన్ బాబూఖాన్ అనే కుమారుడితో పాటు ఇద్దరు కూతుళ్లు ఉన్నారు.

## మూలాలు

## బయటి లింకులు
* కంపెనీ వెబ్ సైటు

వర్గం:1941 జననాలు
వర్గం:2013 మరణాలు
వర్గం:ఆంధ్రప్రదేశ్ ముస్లిం నాయకులు
వర్గం:నిజాం కళాశాల పూర్వవిద్యార్ధులు
వర్గం:పార్టీలు ఫిరాయించిన రాజకీయ నాయకులు
వర్గం:నిజామాబాదు జిల్లా రాజకీయ నాయకులు
వర్గం:నిజామాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నిజామాబాదు జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:నిజామాబాదు జిల్లా వ్యాపారవేత్తలు
లఘుసిద్ధాన్తకౌముదీ

**లఘుసిద్ధాన్తకౌముదీ** డా. పుల్లెల శ్రీరామచంద్రుడు వ్రాసిన సంస్కృత వ్యాకరణమునకు సంబంధించిన తెలుగు పుస్తకము. దీనికి ఆయన గురువైన కొంపెల్ల సుబ్బరాయశాస్త్రి ఆశీర్వాదాలనిచ్చి దీవించాడు.

దీనిలో సంస్కృత వ్యాకరణానికి సంబంధించిన 1,275 సూత్రాలను రచయిత ఆంధ్రీకరించడమే కాకుండా వ్యాఖ్యాన రూపముగా వివరణను కూడా తెలియజేసి, కౌముదీపాఠ సాంప్రదాయమును అనుసరించెను. 
ముందుగా సంస్కృత వ్యాకరణము - దాని సంక్షిప్తచరిత్ర గురించి 46 పేజీలలో వివరంగా తెలియజేశారు. చివరగా సూత్రసూచీ, ధాతుసూచీ లను కూడా చేర్చారు.

ఇది 1971 లో మొదటిసారిగా ముద్రించబడి; 1980, 1998 లలో ద్వితీయ, తృతీయ ముద్రణలను విడుదలచేసింది. దీనిని జి. పుల్లారెడ్డి చారిటీస్ ట్రస్టు అనుబంధ సంస్థ యైన సంస్కృతభాషా ప్రచార సమితి, హైదరాబాదు వారు ముద్రించారు.

## మూలాలు
* లఘుసిద్ధాన్తకౌముదీ బాలానన్దిన్యాఖ్యయా ఆంధ్రభాషావ్యాఖ్యయా సమేతా, వ్యాఖ్యాతా డా. పుల్లెల శ్రీరామచంద్రః, సంస్కృతభాషా ప్రచార సమితి, హైదరాబాద్, 1998.

వర్గం:తెలుగు పుస్తకాలు
వర్గం:1971 పుస్తకాలు
వర్గం:సంస్కృత భాష
అంతర్జాతీయ నృత్య దినోత్సవం

**అంతర్జాతీయ నృత్య దినోత్సవం** 1982 లో యునెస్కో సంస్థ అయిన ఎన్.జి.ఓ యొక్క ఇంటర్నేషనల్ డాన్స్ కమిటీ చే ప్రారంభించబడింది. ఈ దినాన్ని ప్రతి సంవత్సరం ఏప్రిల్ 29 న జరుపుకుంటారు.

## చరిత్ర
అంతర్జాతీయ నృత్య దినోత్సవాన్ని ప్రతి సంవత్సరం ఏప్రిల్ 29 న ప్రపంచవ్యాప్తంగా జరుపుకుంటారు. ఈ రోజున నృత్యం యొక్క విలువ ప్రాముఖ్యతను జరుపుకునే రోజు. ఈ రోజున  ఈవెంట్లు  ఉత్సవాల ద్వారా ఈ కళారూపంలో పాల్గొనడం  విద్యను ప్రోత్సహించడం జరుగుతుంది.ఆధునిక బ్యాలెట్ సృష్టికర్తగా ప్రసిద్ధి చెందిన జీన్-జార్జెస్ నోవెర్రే (1727-1810) జన్మదినాన్ని సూచిస్తున్నందున ఏప్రిల్ 29 వ రోజు ఎంపిక చేయబడింది.ఈ దినం యొక్క ముఖ్య ఉద్దేశం నృత్య కళారూపం  ప్రపంచీకరణను ఛేదించడానికి, అన్ని రాజకీయ, సాంస్కృతిక, జాతి అడ్డంకులు అధిగమించడానికి, సాధారణ భాషలో గల నృత్య రీతులు గల ప్రజలందరినీ ఒకే చోటికి తేవడానికి కృషి చేయుట ప్రపంచ నృత్య కూటమి దాని నృత్య కమిటీ ఈ దినాన్ని పారిస్ లోని UNESCO లోనూ, ప్రపంచ వ్యాప్తంగా జరుపుకుంటారు.

## మూలాలు

## యితర లింకులు

* Dance Day Official Site 

వర్గం:నృత్యం
వర్గం:Awareness days
Dance Day, International
వర్గం:అంతర్జాతీయ దినములు
అంతర్జాతీయ అవినీతి వ్యతిరేక దినోత్సవం

thumb|అంతర్జాతీయ అవినీతి వ్యతిరేక దినోత్సవం
thumb|అవినీతికి వ్యతిరేకంగా ఐక్యరాజ్యసమితి సమావేశం
**అంతర్జాతీయ అవినీతి వ్యతిరేక దినోత్సవం** ప్రతి సంవత్సరం డిసెంబరు 9న జరుపుకుంటారు. దీనిని 2003 అక్టోబరు 31న ఐక్యరాజ్యసమితి నిర్వహించిన అవినీతి వ్యతిరేక సదస్సు ద్వారా నిర్ణయించారు
## అవినీతి ప్రభావం
అవినీతి కారణంగా పేద ప్రజల జీవన ప్రమాణాలు మరింతగా దిగజారుతాయి. దారిద్య్రం, వివిధ రంగాల్లో అస్థిరత పెరిగిపోతాయి. అంతిమంగా అది మౌలిక వసతుల వైఫల్యానికి, రాజ్య వైఫల్యానికి దారి తీస్తుంది. ప్రభుత్వాలు, ప్రయివేటు సంస్థలు, ఎన్జీవోలు, మీడియా, వ్యక్తులు కలసికట్టుగా అవినీతి వ్యతిరేక ఉద్యమంలో పాలుపంచుకోవాల్సి ఉంది. అవినీతి వల్ల మానవ హక్కుల ఉల్లంఘనలు, మార్కెట్‌ అనిశ్చితి, జీవన ప్రమాణాల నాణ్యంలో క్షీణత లాంటివి చోటు చేసుకుంటాయి. వ్యవస్థీకృత నేరాలు పెరిగిపోతాయి.

## అవినీతిని అరికట్టగలిగే మార్గాలు
కోర్టుల్లో ప్రజా ప్రయోజన వ్యాజ్యాలు దాఖలు చేయడం, హక్కుల కమిషన్లను ఆశ్రయించడం, ఇంటర్నెట్‌, టీవీ, ప్రింట్‌ మీడియాను ఆశ్రయించడం, సమాచార హక్కు చట్టం కింద సమాచారం కోరడం వంటి వాటి ద్వారా అవినీతిని కొంతమేరకైనా తగ్గించవచ్చు. యాంటీ కరెప్షన్‌ సంస్థలు ఏర్పాటు చేయడం, రాజకీయ పక్షాలకు నిధులు అందించడం లో, పాలనావ్యవహారాల్లో పారదర్శకత పెంచడం, ప్రతిభ, సామర్థ్యం లాంటి అంశాల కారణంగా నియామకాలు, ప్రమోషన్లు చేపట్టడం లాంటి చర్యలు తీసుకోవాలని ఈ రంగంలో నిపుణులు సూచిస్తున్నారు. అనుమానాస్పద లావా దేవీలను గుర్తించడం, వివిధ దేశాలు పరస్పరం సహకరించు కోవడం, అన్ని రంగాల్లో అధునాతన సాంకేతిక పరిజ్ఞానాన్ని ఉపయోగించడం లాంటి వాటి ద్వారా అవినీతిని కొంతమేరకు తగ్గించవచ్చు.

ఎన్నికల రాజకీయ వ్యవస్థలో అవినీతి తొలగించేందుకు సంస్కరణలు చేపట్టాలి. ప్రతీ కార్యాలయంలో సేవల వివరాలు అవి పొందే విధి విధానాలు ఏ పని ఎన్నిరోజుల్లో చేస్తారో వివరించే ఫిజికల్‌ చార్టర్‌లు చాలా శాఖల్లో ప్రకటించారు. వీటిని సక్రమంగా అమలుజరిగేలా కార్యాచరణ ఉండాలి. పారదర్శకతకోసం సమాచార హక్కు చట్టం ద్వారా పూర్తి సమాచారం ప్రజలకు తెలుసుకునే వీలు కలిగింది. దీన్ని సక్రమంగా వినియోగించుకుంటే అవినీతి దూరమవుతుంది. కేంద్రీకృత పాలన అవినీతికి మూలమైంది. దీనికి విరుగుడుగా అధికార వికేంద్రీకరణ జరగాల్సి ఉంది. జవాబుదారీతనంతో స్థానిక ప్రభుత్వాలు సాధించాలి. మనదేశాన్ని మనమే రక్షించుకునే దిశగా ప్రతీఒక్కరూ అవినీతికి వ్యతిరేకంగా ప్రతిన బూనాల్సిన అవసరం ఎంతైనా ఉంది.

## ఇవి కూడా చదవండి
*పారదర్శకత అంతర్జాతీయ
*అవినీతికి వ్యతిరేకంగా ఐక్యరాజ్యసమితి సమావేశం

## మూలాలు

## యితర లింకులు

వర్గం:అంతర్జాతీయ దినములు
వర్గం:ఐక్యరాజ్య సమితి దినోత్సవాలు
గాదెవారిగూడెం

**గాదెవారిగూడెం**, కృష్ణా జిల్లా, గంపలగూడెం మండలానికి చెందినరెవెన్యూయేతర గ్రామం .ఇది సముద్రమట్టానికి 73 మీ.ఎత్తులో ఉంది. గ్రామంలో మండల పరిషత్ ప్రాథమిక ఉన్నత పాఠశాల ఏకైక పాఠశాల. పాఠశాలలో 2014 నాటి విద్యార్థు ల సంఖ్య 67. గ్రామంలో ఉన్న కొద్దిపాటి మిగిలిన వారు సమీపంలోని ఊటుకూరు, ఆర్లపాడు గ్రామాలలో పాఠశాలలో చదువుతారు.

## గ్రామంలో  రాజకీయాలు

* 2013 జూలైలో ఈ గ్రామానికి జరిగిన సర్పంచి ఎన్నికలలో ఈ గ్రామానికి చెందిన 70 ఏళ్ళ గడ్డం లక్ష్మి ఏకైక అభ్యర్థి. ఈమెకు ప్రత్యామ్నాయంగా పోటీ చేసేటందుకు ఈ గ్రామంలో వేరే ఓటరు ఎవరూ లేరు. అందువలన సర్పంచి పదవికి ఈమె ఏకగ్రీవమని చెప్పక్కర లేదు. 
* 1982-1994 మధ్య దివంగత తుటారి శేషయ్య ఈ గ్రామ సర్పంచిగానూ, ఒక విడత ఊటుకూరు పి.ఏ.సీ.యస్. అధ్యక్షులుగానూ పనిచేశారు. 2001-2006 మధ్య ఈ గ్రామానికి సర్పంచిగా తుటారి శ్రీనివాసరావు పనిచేశారు. 2006-2011 మధ్య ఈ గ్రామానికి సర్పంచిగా శ్రీమతి తుటారి విజయకుమారి పనిచేశారు. ఇద్దరి హయాంలోనూ సిమెంటు రహదారి, రీటెయినింగ్ వాల్ నిర్మాణం జరిగినవి. పంచాయతీ భవన నిర్మాణం మొదలు పెట్టినారు గానీ, వీరి హయాంలో సగమే పూర్తయినది.

## గ్రామంలో విద్యా సౌకర్యాలు
సిద్దార్ధ హైస్కూల్, ఊటుకూరు, జిల్లాపరిషత్ హైస్కూల్, కనుమూరు

## గ్రామానికి రవాణా సౌకర్యాలు
పెనుగొలను, ఉట్కూర్ నుండ్ రోడ్దురవాణా సౌకర్యం ఉంది. రైల్వేస్టేషన్; విజయవాడ 60 కి.మీ
## మూలాలు

వర్గం:గంపలగూడెం మండలంలోని గ్రామాలు
అంతర్జాతీయ న్యాయ దినోత్సవం

**అంతర్జాతీయ న్యాయ దినోత్సవం**, అనేది "అంతర్జాతీయ క్రిమినల్ జస్టిస్ దినోత్సవం" అని కూడా పిలువబడుతుంది.  దీనిని   ప్రపంచ  వ్యాప్తంగా జూలై 17న జరుపుకుంటారు. దీనిని అంతర్జాతీయ క్రిమినల్ జస్టిస్ వ్యవస్థకు  గుర్తింపుగా జరుపుకుంటారు.

## నేపథ్యం
ఒక్క అమాయకుడికి కూడా అన్యాయము జరగకూడదన్న సూత్రము న్యాయవయ్వస్థకు పునాది. అంతర్జాతీయ  క్రిమినల్ జస్టిస్ ఏర్పాటుకు గుర్తింపు చర్యగా ప్రతిఏటా ప్రపంచవ్యాప్తంగా "జూలై 17" న అంతర్జాతీయ న్యాయదినోత్సవం జరుపుకుంటున్నారు. ఇంటర్నేషనల్ క్రిమినల్ కోర్ట్ సృష్టికి కారణమయిన ఒడంబడిక 'రోమ్‌ స్టాట్యు' వార్షికోత్సవము కారణముగా జూలై 17 వ తేదీని ఇంటర్నేషనల్ జస్టిస్ డే కోసం ఎంచుకున్నారు. ప్రపంచవ్యాప్తంగా ఈ రోజున ఆంతర్జాతీయ క్రిమినల్ జస్టిస్ ను ప్రోత్సహిస్తూ ముఖ్యంగా ఇంటర్నేషనల్ క్రిమినల్ కోర్టుకు మద్దతుగా అనేక కార్యక్రమాలు చేపడతారు.

## చరిత్ర
alt=అంతర్జాతీయ క్రిమినల్ కోర్టు పతాకం|thumb|2018లో లండన్ లో ఎగురుతున్న అంతర్జాతీయ క్రిమినల్ కోర్టు జండా
ఇంటర్నేషనల్ క్రిమినల్ కోర్ట్ (ఐ.సి.సి.) రోమ్‌ స్టాట్యూట్ పదవ వార్షికోత్సవం సందర్భంగా 2008 లో ఇంటర్నేషనల్ జస్టిస్ డేను సెలబ్రేట్ చేశారు. ఐ.సి, సి. అసాధారణ సేవల్ని గుర్తిస్తూ మరింత ప్రశాంత ప్రపంచసృస్టికి, మరింత న్యాయానికి అనువుగా ఎల్లలులేని న్యాయాన్నీ నొక్కిచెప్పడానికి గాను ఇంటర్నేషనల్ జస్టిస్ డేని ప్రకటించారు. జూలై 17 తేదీన ఇంటర్నేషనల్ జస్టిస్ డేగా ప్రకటిస్తూ తీర్మానిస్తూ సంతకాలు చేసిన తొలి ఏకైక మేయర్ గా పోర్ట్ ల్యాండ్ మేయర్ - టామ్‌ పాటర్ 'నిలిచిపొయారు". ఒకరి హక్కుల్ని ఒకరం పరస్పరం కాపాడుకోలేక పోతే, మన హక్కుల్ని కాపాడుకోవాల్సిన అవసరం, వాటిని బహుశా ఎవరూ కాపాడలేకపోవడం సంభవించే సమయం రాగలదని నేను ప్రగాఢముగా విశ్వసించే వ్యక్తిని" అని మేయర్ టామ్‌పాటర్ పేర్కొనారు. ప్రపంచవ్యాప్తంగా ప్రతి ఒక్కరికీ సమానత్వం, సమాన న్యాయము ఉండాలని అభిప్రాయపడ్డారు.
సుమారు 150 దేశాలు సభ్యులు చేరారు. అంతర్జాతీయ న్యాయానికి ఐ.సి.సి ఎంతగానో తోడ్పడుతుంది. టెర్రరిజం పెచ్చుమీరిన ఈ రోజుల్లో అన్నిదేశాలు కూడగట్తుకొని న్యాయాన్ని కాపాడెతేనే మానవ మనుగడ ప్రశాంతంగా అహింసామార్గములో పయనించడానికి వీలుపడుతుంది.

## వివిధ దేశాలలో జరుపుకొనే దినాలు
* చికాగొలో -- జూలై 17,
* బోస్టనలో -- జూలై 14,
* వాషింగ్టన్‌లో -- జూలై 17,
* ఇండియాలో -- జూలై 17
ఇలా ఒక్కొచోట ఒక్కోవిధంగా ఆరంభమైన ఈ ఇంటర్నేషనల్ జస్టిస్ డే ప్రపంచదేశాలన్నీ రెండు సంవత్సరాలుగా సమిస్టిగా జూలై 17 న నిర్వహించుకుంటున్నాయి.

## మూలాలు


## యితర లింకులు
*International Criminal Justice Day - ICC

వర్గం:International Criminal Court
వర్గం:July observances
వర్గం:అంతర్జాతీయ దినములు
వర్గం:న్యాయ శాస్త్రము
మాతల్లి గోదావరి

thumb|సప్తగిరి ప్రత్యేక సంచిక మాతల్లి గోదావరి ముఖచిత్రం.
**మాతల్లి గోదావరి** తిరుమల తిరుపతి దేవస్థానములు సప్తగిరి మాసపత్రిక ప్రచురించిన ప్రత్యేక సంచిక.

## విషయసూచిక

# పుష్కర కర్తవ్యం - రుంకు అప్పారావు
# మాతల్లి గోదావరి - డా|| ఎన్. ఎస్. రామమూర్తి
# నా పేరు గోదావరి - కరుణశ్రీ
# పుష్కర గోదావరి - వక్కంతం సుర్యనారాయణరావు
# గోదావరి పుష్కర ప్రాశస్త్యము - టి. రవి
# అదిగో భద్రాద్రి ఇదిగో గౌతమి - కామిశెట్టి శ్రీనివాసులు
# ఇంటింటా సందడే - గంధం నాగసుబ్రహ్మణ్యం
# ఋగ్వేదంలో నదులు - కె. వి. ఎస్. ఎస్. శాస్త్రి
# సంస్కృత కావ్యాలలో గోదావరి - డా|| జొన్నలగడ్డ మృత్యుంజయరావు
# జలప్రశస్తి - బి. ఎన్. శ్రీనివాసన్
# రామాయణము - గోదావరి - డా|| కోలవెన్ను మలయవాసిని
# వ్యాసభారతం - గోదావరి - డా|| శలాక రఘునాథశర్మ
# ఆంధ్రమహాభారతంలో గోదావరి - ముదివర్తి కొండమాచార్యులు
# ప్రాచీన ఆంధ్ర సాహిత్యంలో గోదావరి - డా|| కె. సర్వోత్తమరావు
#శ్రీ భీమేశ్వర పురాణము - గోదావరి మహాత్మ్యం - డా|| పర్వతనేని సుబ్బారావు
# తెలుగు జానపద సాహిత్యంలో గోదావరి - డా|| జి. ఎస్. మోహన్
# శాసనాలలో గోదావరి - డా|| ఎస్. ఎస్. రామచంద్రమూర్తి
# కంబరామాయణంలో గోదావరి - డా|| ఎస్. జయప్రకాష్
# వెండితెర వెలుగుల్లో గోదావరి మిలమిలలు - పైడిపాల
# రామదాసు - అన్నమయ్య - డా|| జె. మునిరత్నం
# గోదావరి ప్రాంతపు కవులు - డా|| గల్లా చలపతి
# పుష్కర పుష్పము - ముదివర్తి కొండమాచార్యులు
# ఉభయగోదావరి జిల్లాల్లో పరిమళించిన కర్ణాటక సంగీతం - కె. శేషులత
# సర్వస్వం - సన్నిధానం నరసింహశర్మ
# రాజమహేంద్రవరం - రాజవంశాలు - డా|| తేళ్ల సరస్వతి
# ఉభయగోదావరి జిల్లాలలోని వన్య సంపద - పమ్మి సత్యనారాయణశాస్త్రి, డా|| సైనాల వేణుగోపాల్
# చైతన్యగోదావరి - కందుకూరి - డా|| మన్నవ భాస్కర నాయుడు
# కాటన్ మ్యూజియం - దినవహి బాపిరాజు
# గౌతమీ గ్రంథాలయం - సన్నిధానం నరసింహశర్మ
# పుష్కర జ్ఞాపకాలు - డా|| కోరాడ రామకృష్ణ
# గత పుష్కరాలలో తి.తి.దే. ధార్మిక సేవ - డా|| రావుల సూర్యనారాయణ మూర్తి
# పరమార్థవాణి - పురాణపండ రాధాకృష్ణమూర్తి
# శ్రీరామ గౌతమి - డా|| బేతవోలు రామబ్రహ్మం
# గోదావరి మాత - ఆచార్య ఎం. కులశేఖరరావు
# జీవనసిరి - గోదావరి - డా|| కలువగుంట రామమూర్తి
# ధార్మికకేంద్రాలుగా ఆలయాలు - డా|| హెచ్. ఎస్. బ్రహ్మానంద
# నాసిక్ - త్ర్యంబకం - బి. ఎన్. శ్రీనివాసన్
# గోదావరి తీరపు పుణ్యక్షేత్రాలు - ఉత్తర తెలంగాణ - శలపాక సత్యనారాయణ మూర్తి
# భద్రాచలం - డా|| జి. ఎస్. మోహన్
# రాజమండ్రి శ్రీ లక్ష్మీనరసింహస్వామి దేవాలయం - యాతగిరి శ్రీరామ నరసింహరావు
# రాజమహేంద్రవరం పరిసర ఆలయాలు - డా|| అల్లాడి సంధ్య
# పలివెల - కొప్పులింగస్వామి - డా|| జొన్నలగడ్డ మృత్యుంజయరావు
# పంచకేశవాలయాలు - భమిడి కమలాదేవి
# పంచారామములు - డా|| కోటపాటి రాధారమణ
# తిరుమల తిరుపతి దేవస్థాన ఆలయాలు - డా|| కోరాడ రామకృష్ణ

## మూలాలు
* మాతల్లి గోదావరి, సప్తగిరి మాసపత్రిక ప్రత్యేక సంచిక, తిరుమల తిరుపతి దేవస్థానములు, 2003.

వర్గం:మాసపత్రికలు
వర్గం:పత్రికలు
వర్గం:తిరుమల తిరుపతి దేవస్థానముల ప్రచురణలు
ఆస్పిరిన్

ఆస్పిరిన్ ** (ఆసిటిల్ స్యాలిసిలిక్ ఆమ్లం.) **

ఆస్పిరిన్ ఒక salicylate (sa-LIS-il-ate). ఇది శరీరం కలిగించే నొప్పి, జ్వరం,, నొప్పి పదార్థాలు తగ్గించడం ద్వారా పనిచేస్తుంది.ఆస్పిరిన్ నొప్పి చికిత్స,, జ్వరం తగ్గించడానికి ఉపయోగిస్తారు. ఇది కొన్నిసార్లు గుండె పోట్లు,, ఛాతీ నొప్పి (ఆంజినా) చికిత్స లేదా నివారించుటకు ఉపయోగిస్తారు. **ఆస్పిరిన్**ను వైద్యుడి పర్యవేక్షణలో హృదయనాళ పరిస్థితులు కోసం వాడాలి.

ఆస్పిరిన్ గురించి ముఖ్యమైన సమాచారం

హేమోఫిలియా వంటి రక్తస్రావం, కడుపు లేదా పేగు స్రావం వంటి తాజా చరిత్ర లేదా రుగ్మత ఉంటే, మీకు NSAID వంటి Advil, మార్టిన్, Aleve, Orudis అలెర్జీ ఉంటే ఆస్పిరిన్ ఉపయోగించరాదు.

 మీ కొలెస్ట్రాల్ స్థాయిలు నిర్వహించేందుకు చాలా ముఖ్యమైనది.

జ్వరం, ఫ్లూ లక్షణాలు, లేదా ఆటలమ్మ కలిగిన పిల్లలు లేదా యువకులకు ఈ మందు ఇవ్వరాదు.
ఆస్పిరిన్ Salicylates రెయెస్ సిండ్రోమ్లో, పిల్లలు తీవ్రమైన, కొన్నిసార్లు ప్రమాదకరమైన పరిస్థితికి కారణం కావచ్చు. 
మీకు ఆస్పిరిన్ కు అలెర్జీ ఉంటే ఈ ఔషధం ఉపయోగించడానికి లేదు. అలెర్జీ కలిగి ఉంటే కచ్చితంగా ఆస్పిరిన్ కోసం సురక్షితం చేయమని మీ వైద్యుడికి చెప్పండి.

## వైద్య ఉపయోగాలు
ఆస్పిరిన్ జ్వరము, నొప్పి, రూమాటిక్ జ్వరము, కీళ్ళవాపు, పెరికార్డైటిస్, కవాసకి వ్యాధి వంటి నొప్పివ్యాధుల చికిత్సలో ఉపయోగిస్తారు.
దిగువ మోతాదులో ఆస్పిరిన్ గుండెపోటు లేదా స్ట్రోక్ పరిస్థుతులలో మరణ ప్రమాదం తగ్గిస్తుంది.
ఆస్పిరిన్ పురుషనాళ కాన్సర్ నివారణలో కూడా చక్కటి ప్రభావం చూపుతుంది.ఆ ప్రభావం యొక్క వ్యవస్థలు అస్పష్ఠంగా ఉన్నాయి.

## మూలాల జాబితా

వర్గం:మందులు
తిరుమలయ్యగారిపల్లె

**తిరుమలయ్యగారిపల్లె**, చిత్తూరు జిల్లా, ఐరాల మండలానికి చెందిన రెవెన్యూయేతర గ్రామం.ఈ గ్రామంలో మండలపరిషత్ పాఠశాల ఉంది.

### మంచినీటి వసతి
ఉన్నది.
### రోడ్దు వసతి
ఉన్నది.
### విద్యుద్దీపాలు
ఇక్కడ విద్యుత్ సౌకర్యము, విద్యుద్దీపాల సౌకర్యమున్నది.
### తపాలా సౌకర్యం
ఉన్నది.
## ప్రధాన పంటలు
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
## ప్రధాన వృత్తులు
ఇక్కడి ప్రధాన వృత్తులు, వ్యవసాయము, వ్వవసాయాదార పనులు.
## మూలాలు
చింతలనర్వ

**చింతలసర్వ,** కృష్ణా జిల్లా గంపలగూడెం మండలానికి చెందిన రెవెన్యూయేతర గ్రామం. ఇది సముద్రమట్టం నుండి 73 మీ.ఎత్తులో ఉంది

## రాజకీయాలు
దివంగత యనమద్ది వెంకటరామయ్య ఈ గ్రామానికి ప్రథమ సర్పంచిగా ఏకగ్రీవంగా ఎన్నికైనారు. తరువాత శ్రీ యనమద్ది పుల్లయ్య చౌదరి 1982-87 మధ్య ఈ గ్రామ సర్పంచిగానూ,1987-92 మధ్యన గంపలగూడెం మండల పరిషత్తు ప్రథమ అధ్యక్షులుగానూ, 1995 లో సత్యాలపాడు పి.ఏ.సి, ఎస్ అధ్యక్షులుగానూ చేశారు. వీరి సతీమణి లక్ష్మి 2001 నుండి 2011 వరకూ రెండుసార్లు ఈ గ్రామ సర్పంచిగా పనిచేశారు. ఇద్దరి హయాంలో గ్రామం నుండి ఇతర గ్రామాలకు మంచి రహదారి సౌకర్యం ఏర్పాటు చేశారు. తాగునీటి ట్యాంకు, తరగతి గదులు, అంతర్గత రహదార్లు అభివృద్ధి చేశారు.

## సమీప గ్రామాలు
నూజివీడు, పాల్వంచ, జగ్గయ్యపేట, ఖమ్మం

## సమీప  మండలాలు
ఎ.కొండూరు, తిరువూరు, మధిర, యెర్రుపాలెం

## విద్యా సౌకర్యాలు
విజ్ఞాన్ హైస్కూల్, గంపలగూడెం, జిల్లాపరిషత్ హైస్కూల్, ల్ కనుమూరు

## గ్రామానికి రవాణా సౌకర్యాలు
పెనుగొలను, ఉట్కూర్ నుండి రోడ్దువవాణా సౌకర్యం ఉంది. రైల్వేస్టేషన్: విజయవాడ 60 కి.మీ
## మూలాలు

వర్గం:గంపలగూడెం మండలంలోని గ్రామాలు
నీనా దావులూరి

**నీనా దావులూరి** అమెరికన్ అందాల పోటీ టైటిల్ విజేత, ఈమె మిస్ న్యూయార్క్ 2013, తరువాత మిస్ అమెరికా 2014 గెలుచుకుంది. ఈమె మిస్ అమెరికా ఎంపిక చేసిన తొలి భారతీయ అమెరికన్.  నీనా 1989, ఏప్రిల్ 20 న సైరాక్యూస్, న్యూయార్క్ లో జన్మించారు.  కానీ నాలుగేళ్ల వయసులోనే ఓక్లహోమాకు తరలివెళ్లారు, మళ్లీ అక్కడి నుంచి సెయింట్ జోసెఫ్ మిచిగాన్ కు వెళ్లారు, అక్కడ మిచిగాన్ విశ్వవిద్యాలయ కళాశాలలో హాజరయ్యారు. తన కుటుంబంతో పాటు ఆమె 2000 మధ్యకాలంలో ఫయేట్విల్లే శివారుల్లోని సైరాక్యూస్ కు మళ్లీ తిరిగివచ్చారు, అక్కడ ఆమె తండ్రి సెయింట్ జోసెఫ్స్ హాస్పిటల్ అనుబంధంలో గైనకాలజిస్ట్ గా ఉన్నారు. 

## నేపథ్యం
నీనా తల్లిదండ్రులు తెలుగువారు. ఆమె తల్లి షీలా రంజని, తండ్రి దావులూరి కోటేశ్వరచౌదరి ఇద్దరూ భారతదేశంలోని ఆంధ్రప్రదేశ్ విజయవాడ నుంచి మొదట ప్రశంసించబడ్డారు.  1981 లో ఆమె తండ్రి మిస్సౌరి (యునైటెడ్ స్టేట్స్) కు గైనకాలజిస్ట్ గా పనిచేసేందుకు వెళ్లారు. ఆమె మేనత్త, మావయ్య కూడా భారతదేశంలో డాక్టర్లు, ఒక నర్సింగ్ హోం నడుపుతున్నారు, కొంతకాలం ఆమె తండ్రి యొక్క తోబుట్టువులు యునైటెడ్ స్టేట్స్ లో వైద్యులుగా ఉన్నారు. కుటుంబ ధోరణిని అనుసరించి ఆమె కార్డియాలజిస్ట్ కావాలని కోరుకుంటున్నారు. ఆమె భారతీయ మూలాలు గౌరవించటానికి, ప్రతి సంవత్సరం భారతదేశ సందర్శనకు వచ్చినప్పుడు కూచిపూడి, భరతనాట్యాలలో శిక్షణ పొంది శాస్త్రీయ నర్తకిగా పేరు గడించింది. అలాగే నీనా పియానో వాయించటం నేర్చుకుంది, భారతదేశంతో సంబంధం కలిగి ఉండటానికి ఆమె క్రమం తప్పకుండా తెలుగు సినిమాలు చూస్తుంది . నీనా మిచిగాన్ విశ్వవిద్యాలయంలో చేరి డీన్ యొక్క జాబితా, మిచిగాన్ మెరిట్ అవార్డు, నేషనల్ ఆనర్ సొసైటీ అవార్డు సహా అనేక పాండిత్య బహుమతులను గెలిచింది. ఆమె బ్రెయిన్ బిహేవియర్, కాగ్నిటివ్ సైన్స్ లో పట్టా పొందారు. 2006 లో ఆమె మిస్ టీన్ అమెరికాకు రన్నరప్ స్థానంలో నిలిచారు. ఆమె అమెరికా సుందరి పోటీ కోసం ఒక సంవత్సరం మొత్తం తనకుతానే సంసిద్ధమైంది. ఆమె అమ్మమ్మ కోటేశ్వరమ్మ మద్ధతు ప్రకారం ముఖ్యంగా ఆమె తల్లి భారతదేశం, విజయవాడ నగరంతో బలమైన అనుబంధం కలిగి ఉన్నందు వలన ఆమె ఇక్కడకు వచ్చి చిన్నపాపగా ఉన్నప్పుడు 2 సంవత్సరాలు గడిపింది.

## మిస్ అమెరికాగా ఎంపికైనప్పుడు ప్రతిస్పందన
నీనా 2013 సెప్టెంబరు 15 న మిస్ అమెరికా కిరీటాన్ని సొంతం చేసుకున్నది. ఈ సోషల్ మీడియాలో యాంటి ఇండియన్ మనోభావాల యొక్క ఎదురుదెబ్బ భరించింది. వార్తా ఏజెన్సీలు ఆమె ముస్లిం లేదా అరబ్ ల వంటిదని తప్పుగా ట్వీట్లు ఉదహరించారు, అల్ఖైదా వంటి తీవ్రవాద సంఘాలతో ఆమెకు సంబంధం ఉందన్నారు.

నీనా ఈ విమర్శలపై స్పందించింది, ఇంతకంటే ఎక్కువగా ఎల్లప్పుడూ ఎదుగుతూ అన్నింటికంటే అమెరికా ముందుండేలా నేను చూస్తుండాలి అని.

## మూలాలు

## యితర లింకులు
* Nina Davuluri wins Miss America 2014
* Nina Davuluri Image Gallery
* Nina Davuluri on Indya.Me

వర్గం:1989 జననాలు
వర్గం:మిస్ అమెరికా విజేతలు
వర్గం:జీవిస్తున్న ప్రజలు
వర్గం:మిస్ న్యూయార్క్ విజేతలు
నీనా

**నీనా** ఒక వ్యక్తికి ఇవ్వబడిన పేరు.

# నీనా గుప్తా
# నీనా గుప్తా (గణిత శాస్త్రవేత్త)
# నీనా దావులూరి
మారేమండ

**మారేమండ** గ్రామం కృష్ణా జిల్లా లోని విస్సన్నపేట మండలానికి చెందిన రెవెన్యూయేతర గ్రామం.

## గ్రామం పేరు వెనుక చరిత్ర
"మారేమండ" అనగా "మారెమ్మతల్లి స్థలం" అని అర్థం. ఈ ప్రాంత దైవం మారమ్మతల్లి. 
## గ్రామ భౌగోళికం
ఇది సముద్రమట్టానికి 73 మీ.ఎత్తులో ఉంది.

విస్సన్నపేట గ్రామానికి 4 కి.మీ దూరంలో ఉంది.

## సమీప గ్రామాలు
నూజివీడు, హనుమాన్ జంక్షన్, ఏలూరు, విజయవాడ

## గ్రామ విశేషాలు

* ఈ గ్రామ సమీపంలో వేప చెట్టు ఉంది. దీని వయస్సు 150 సంవత్సరాలు ఉంటుంది. [ఆధారం చూపాలి].
* విస్సన్నపేటలోని ఇండేన్ గ్యాస్ కంపెనీవారు దత్తత తీసుకున్న విస్సన్నపేట మండలంలోని రెండు గ్రామాలలో ఇది ఒకటి. ఆ కంపెనీవారు ఈ గ్రామస్తులందరికీ గ్యాస్ కనెక్షన్ పంపిణీ చేసారు. అందువలన అధికారులు ఈ గ్రామానికి, 2016, ఫిబ్రవరి-1వ తేదీనాడు, పొగరహిత గ్రామంగా ధ్రువీకరణ పత్రం అందజేసినారు. ఈ గ్రామంలో మొత్తం 232 కుటుంబాలు ఉండగా, 46 గృహాలకు ఇదివరకే గ్యాస్ కనెక్షన్ ఉంది. ఇప్పుడు మిగతా 186 మందికి గూడా, "దీపం" పథకం క్రింద గ్యాస్ కనెక్షన్ పంపిణీ చేయడంతో గ్రామం పొగరహిత గ్రామంగా గుర్తించబడింది.

## గ్రామానికి రవాణా సౌకర్యాలు
విస్సన్నపేట, పుట్రేల నుండి రోడ్డురవాణా సౌకర్యం ఉంది. రైల్వేస్టేషన్: విజయవాడ 56 కి.మీ

## గ్రామంలో విద్యా సౌకర్యాలు
జిల్లాపరిషత్ హైస్కూల్, వేమిరెడ్డిపల్లి శ్రీ ప్రజ్నహైస్కూల్, విస్సన్నపేట
## గ్రామానికి సాగు/త్రాగునీటి సౌకర్యం
పెద్ద చెరువు.

## గ్రామ పంచాయతీ
#ఈ గ్రామం 2001 వరకూ తాతకుంట్ల గ్రామ పంచాయతీ పరిధిలో అనుబంధ గ్రామంగా ఉండేది, 2001 లో ప్రత్యేక పంచాయతీగా ఆవిర్భవించింది. 2001లో ప్రథమంగా ఈ గ్రామ పంచాయతీకి జరిగిన ఎన్నికలలో గ్రామస్థులు సర్పంచిగా వడిత్యా భద్రుని ఏకగ్రీవంగా ఎన్నికయ్యాడు. ఈ గ్రామం అతని హయాంలో నిర్మల్ పురస్కారానికి ఎన్నికైంది.
#2006 లో ఈ గ్రామ పంచాయతీకి జరిగిన ఎన్నికలలో గ్రామస్థులు చాపలమడుగు దేవసహాయాన్ని సర్పంచిగా ఏకగ్రీవంగా ఎన్నుకున్నారు. ఇతని హయాంలో మన రాష్ట్రపతి అబ్దుల్ కలాం నుండి ఉత్తమ సర్పంచిగా పురస్కారం గ్రహించారు.
#2013 జూలైలో ఈ గ్రామ పంచాయతీకి జరిగిన ఎన్నికలలో చాట్ల సావిత్రి సర్పంచిగా ఏకగ్రీవంగా ఎన్నికైంది

## దర్శనీయ ప్రదేశాలు/దేవాలయాలు
ఈ గ్రామంలో ప్రసిద్ధ రామాలయం ఉంది. ఈ గ్రామ ప్రజలు ప్రతి సంవత్సరం ఉత్సవాలను జరుపుకుంటారు.

## గ్రామంలో ప్రధాన పంటలు
మామిడి, వరి, చెరకు పండిస్తుంటారు.

## గ్రామంలో ప్రధాన వృత్తులు
ఈ గ్రామ ప్రజల్లో అనేక మంది వ్యవసాయదారులు.
## మూలాలు
## వెలుపలి లింకులు

వర్గం:విస్సన్నపేట మండలంలోని రెవెన్యూయేతర గ్రామాలు
కట్టుబడిపాలెం

**కట్టుబడిపాలెం,** కృష్ణా జిల్లా, జి.కొండూరు మండలం లోని చెందిన రెవెన్యూయేతర గ్రామం.

## సమీప గ్రామాలు
విజయవాడ, మంగళగిరి, నూజివీడు, హనుమాన్ జంక్షన్

## రవాణా సౌకర్యాలు
కొండపల్లి, మైలవరం నుండి రోడ్డురవాణా సౌకర్యం ఉంది. రైల్వేస్టేషన్: కొండపల్లి, చెరువుమాధవరం, విజయవాడ 20 కి.మీ

## విద్యాసౌకర్యాలు
#మండల పరిషత్తు ప్రాథమికోన్నత పాఠశాల. 
#గ్ర్రామంలో హెచ్.పి సహాయంతొ నిర్మించిన ప్రాథమిక పాఠశాల ఉంది.
## మౌలిక సదుపాయాలు
#ఈ గ్రామంలో మంచి నీటి సదుపాయం ఉంది. 
#ఈ గ్రామంలో, 2014, అక్టోబరు-2న ఎన్.టి.ఆర్. సుజల స్రవంతి పథకం, శుద్ధిజల కేంద్రాన్ని ప్రారంభించెదరు.
## గ్రామ పంచాయతీ
#ఈ గ్రామం చాల సంవత్సరాల క్రితం కవులురు అనే గ్రామంలో కలసి వుండేది.
#ఈ గ్రామానికి మొట్ట మొదటి సర్పంచ్ గా బసవనబొయిన నాగేశ్వరరావు పనిచేసాడు. నాగేశ్వరరావు హయంలో గ్రామానికి గ్రామపంచాయతి కార్యాలయం వఛ్ఛింది. ఆ తరువాత గ్రామానికి సర్పంచ్ గా బుస్సు చిన్నఅమ్మయి పనిచేసింది. ఈమె పనిచేసిన గ్రామానికి సిమెంట్ రోడ్లు వచ్చాయి, గ్రామానికి మంచినీటి ట్యాంకు వచ్చింది. పేదవారికి ప్రక్కా ఇల్లు కట్టుకొవడానికి కాలనీలు వచ్చాయి. యన్.టి.ఆర్.కాలని అనేది ఏర్పడింది.
#2013 జూలైలో ఈ గ్రామ పంచాయతీకి జరిగిన ఎన్నికలలో దాసరి కమలను గ్రామస్థులు సర్పంచిగా ఏకగ్రీవంగా ఎన్నుకున్నారు. ఉపసర్పంచిగా చెన్నూరి కోటేశ్వరరావు ఎన్నికైనాడు.

## దర్శనీయ ప్రదేశాలు/దేవాలయాలు
#శ్రీ వరసిద్ధి వినాయకుడి ఆలయం:- ఈ ఆలయం గ్రామానికి తూర్పుగా ఉంది. 
#దాని పక్కనే వంద సంవత్సరాలు గల పురాతన రామాలయం కలదు రామాలయం అభివృద్ధి కోసం గ్రామస్తులు ప్రయత్నిస్తున్నారు
#గంగానమ్మ తల్లి ఆలయం కలదు
#అంకమ్మ తల్లి ఆలయం కూడా కలదు
## ప్రధాన పంటలు
ఈ గ్రామంలో ప్రదానంగా వరి, ప్రత్తి, మిరప మొదలగు పంటలు పండిస్తారు.

## ప్రధాన వృత్తులు
ఈ గ్రామంలో వ్యవసాయం ప్రదాన వృత్తి. వ్యవసాయ కూలిలు, చేతి వృత్తులు, వడ్రంగి, పెయింటర్ కుడా ఉన్నారు.
### ఐ.డి.యే
ఈ గ్రామ సమీపంలో ఐ.డి.యే.ఉన్నది. దీనిలో వ్యర్ధ రసాయనాల శుద్ధి కర్మాగారం నిర్మాణంలో ఉంది.

## మూలాలు

## వెలుపలి లింకులు

వర్గం:జి.కొండూరు మండలం లోని రెవెన్యూయేతర గ్రామాలు
రాహత్ ఫతే అలీ ఖాన్

**రాహత్ ఫతే అలీ ఖాన్ ** పాకిస్తాన్ దేశానికి చెందిన ఒక సుప్రసిద్ద సంగీతకారుడు. బాలీవుడ్లో కొన్ని ప్రజాదరణ పొందిన పాటలు కూడా పాడాడు.
## పురస్కారములు
* 2012: 14వ లండన్ ఏషియన్ ఫిలిం పురస్కారములు తమన్నా చిత్రం లీని **కోయీ దిల్ మే** పాటకు గానూ ఉత్తమ సంగీత ప్రతిభ .
* 2011:ఫిల్మ్‌ఫేర్ పురస్కారములు ఉత్తమ సినీ నేపథ్య గాయకుడు.
* 2011: పాకిస్తాన్ మీడియా పురస్కారము : ఉత్తమ నేపథ్య గాయకుడు, 
* 2011: స్క్రీన్ పురస్కారములు ఉత్తమ నేపథ్య గాయకుడు.
* 2010: స్క్రీన్ పురస్కారములు ఉత్తమ నేపథ్య గాయకుడు, 
* 2010: UK ఏషియన్ పురస్కారములు ఉత్తమ అంతర్జాతీయ ప్రతిభావంతుడు (UK AMAs).
* 2008: మసాలా లైఫ్ స్టేల్ పురస్కారములు, ఉత్తమ ఏషియన్ ప్రతిభ.
* 2008:ది మ్యూజిక్ పురస్కారములు ఉత్తమ గాయకుడు, **భర్దే ఝోలీ ** పాటకు గానూ.
## మూలాలు


వర్గం:1974 జననాలు
వర్గం:పాకిస్తాన్ వ్యక్తులు
వర్గం:పాకిస్తాన్
వర్గం:హిందీ సినిమా నేపథ్యగాయకులు
వర్గం:ఫిలింఫేర్ అవార్డుల విజేతలు
వర్గం:జీవిస్తున్న ప్రజలు
వర్గం:పాకిస్తానీ గాయకులు
రవ్వ పులిహోర

## కావలసిన పదార్థాలు
*రవ్వ - ఒక కప్పు, 
*పచ్చిమిరపకాయలు - 5, 
*పల్లీలు - పావు కప్పు, 
*కరివేపాకు - నాలుగు రెమ్మలు, 
*నిమ్మకాయలు - 2, 
*ఎండు మిరపకాయలు - 2, 
*శనగపప్పు - 2 చెంచాలు, 
*మినపప్పు - ఒక చెంచా, 
*ఆవాలు - అర చెంచా, 
*జీలకర్ర - అర చెంచా, 
*పసుపు - పావు చెంచా, 
*ఉప్పు- తగినంత
*నూనె - తగినంత
## తయారీ
#రెండు కప్పుల నీళ్ళు మరిగించి అందులో ఉప్పు, పసుపు వేయాలి. దీంట్లో రవ్వ పోసి ఐదు నిమిషాల పాటు ఉడికించాలి. ముద్దలా కాకుండా పొడి, పొడిగా ఉండేట్లుగా చూసుకోవాలి. 
#ఈ మిశ్రమాన్ని ఒక పళ్ళెంలో వేసి పక్కన పెట్టాలి.
#కడాయిలో నూనె పోసి ఆవాలు, జీలకర్ర వేగాక పల్లీలు వేసి వేయించాలి.
#ఆ తర్వాత శనగ పప్పు, మినప పప్పు వేసి వేగనివ్వాలి.
#దీంట్లో పచ్చిమిరపకాయలు, కరివేపాకు, ఎండుమిరపకాయలు వేసి రెండు నిమిషాలపాటు కలిపి దించేయాలి. కాస్త చల్లారాక వేయించుకున్న రవ్వలో కలపాలి.
#ఆ పైన ఈ మిశ్రమంలో నిమ్మరసం, సరిపడినంత ఉప్పు వేస్తే. వేడి.. వేడి.. రవ్వ పులిహోర తయార్
#దీన్ని చల్లార్చి, రెండుగంటల తర్వాత వడ్డిస్తే రుచికరంగా ఉంటుంది.

వర్గం:వంటలు
వర్గం:ఫలహారాలు
వర్గం:శాకాహార వంటలు
వర్గం:పులిహోరలు
సంగటి

**సంగటి ** లేదా **రాగిముద్ద ** రాయలసీమ, కర్ణాటక వంటకాల్లో అత్యంత ప్రముఖ మైనది, ఇది ఆరోగ్యానికి కూడా ఎంతో మంచిది. దీనిని సాధారణంగా మధ్యాహ్న భోజనంగా తీసుకుంటారు.రాగులతో చేయబడు వంటకం. రాయలసీమ, కర్ణాటక ప్రాంతాలలో ఎక్కువగా చేయబడుతుంది. వైఎస్ఆర్ జిల్లాలో రాగిముద్దలకి ప్రత్యేక హోటళ్ళు (**సంగటి హోటళ్ళు**) ఉన్నాయి. ఇటీవలి కాలంలో ఆహారంపై అవగాహన పెరగటం, మధుమేహులు అన్నానికి ప్రత్యామ్నాయంగా వాడటం వలన బెంగుళూరులోని పెద్ద పెద్ద హోటళ్ళలో కూడా లభ్యమవుతోంది.
## కావలసిన పదార్ధాలు
(అంచనాలు మాత్రమే)
*బియ్యం నూకలు : 500 గ్రాములు.
*రాగి పిండి : 400 గ్రాములు.
*ఉప్పు : తగినంత
## తయారీ

*ముందు రోజు రాత్రి నూకలను నీళ్లలో వేసి బాగా నానపెట్టుకోవాలి. 
*ఉదయం నానిన నూకలకు నీరు బాగా చేర్చి పొయ్యి పై పెట్టి బాగా ఉడికించాలి. నూకలు బాగా ఉడికి జావలా అవుతాయి. 
*తరువాత పొయ్యి మీద నుండి గిన్నె దించి రాగి పిండిని బాగా కలపాలి. ఈ కలిపేటప్పుడు పిండి ముద్దలుముద్దలుగా ఉండకూడదు.
*మొత్తం రాగిపిండి జావలో కలిసిపోయి ముద్దగా అవతుంది.
*దీనిని తగినంత పరిమాణాలలో ముద్దలుగా చేసి వడ్డించాలి

## కూర
*సంగటి లోనికి శాఖాహారులకు నెయ్యు, వేరుశెనగ పచ్చడి కూరగా చాలా బాగుంటుంది.
*మాంసాహారులకు తలకూర, బోటీ కూర ఉంటే రుచికరంగా ఉంటుంది.
## ముఖ్య గమనిక
*సంగటిని వేడిగానే ఆరగించాలి. చల్లారినచో కేవలం మజ్జిగలో కలుపుకుని తినగలము. వేరే కూరలలో తినలేము.
*జొన్నరొట్టె వలె రాగిముద్దలోకి ఏదైననూ తినవచ్చును.ఎండాకాలములో ఈ ఆహారము ఆరోగ్యానికి చాలా మంచిది.
## ఇవి కూడా చూడండి
* ఉగ్గాని
* జొన్నరొట్టె
* పొంగలి
* పులగం
* పచ్చిపులుసు
* రాయలసీమ సంస్కృతి

వర్గం:వంటలు
వర్గం:శాకాహార వంటలు
వర్గం:రాయలసీమ వంటకాలు
శ్రీ అనంతపద్మనాభస్వామి దేవాలయం

* శ్రీ అనంతపద్మనాభస్వామి దేవాలయం (కేరళ)
* శ్రీ అనంత పద్మనాభ స్వామి దేవాలయం (అనంతగిరి) 
* శ్రీ అనంత శయన స్వామి దేవాలయం (నారాయణపేట,  తెలంగాణ)
పెరికీడు

**పెరికీడు** కృష్ణా జిల్లా బాపులపాడు మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 28 మీ.ఎత్తు.

### సమీప గ్రామాలు
హనుమాన్ జంక్షన్, ఏలూరు, నూజివీడు, గుడివాడ

## గ్రామానికి రవాణా సౌకర్యాలు
హనుమాన్ జంక్షన్, ఏలూరు బైపాస్ రోడ్దు నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 44 కి.మీ

## గ్రామంలో విద్యా సౌకర్యాలు
#జయదేవ్ హిందూ ఎయిడెడ్ పాఠశాల 
#శ్రీ చైతన్య హైస్కూల్. 
#గీరాంజలి హైస్కూల్, బాపులపాడు. 
#వి.విద్యానికేతన్, వీరవల్లి.

## దర్శనీయ ప్రదేశాలు/దేవాలయాలు
### శ్రీ ముక్తేశ్వరస్వామి ఆలయం
ఈ గ్రామంలో శివుడు శ్రీ ముక్తికాంత సమేత శ్రీ ముక్తేశ్వరస్వామిగా పూజలందుకొనుచున్నాడు. ఈ శివాలయంలొ కార్తీకమాసం సందర్భంగా మహాన్యాసపూర్వ ఏకాదశ రుద్రాభిషేకములు, ఏకవారాభిషేకములు, విశేషార్చనలు నిర్వహించెదరు. కార్తీక మాసంలో వచ్చు, శివుని జన్మనక్షత్రమైన ఆరుద్ర నక్షత్రంనకు అత్యంత విశిష్తత ఉన్నది గనుక, ఆ రోజున ఇక్కడ, శివునికి విశేషాభిషేకాలు, అన్నాభిషేకం చేసి, భక్తులకు భారీగా అన్నసమారాధన చేయుదురు.

### శ్రీ కోదండరామాలయం
పెరికీడులోని ఏలూరు కాలువ వంతెన వద్ద, స్థానిక జూనియర్ కళాశాల ప్రక్కన ఉన్న ఈ పురాతన రామాలయం శిథిలమవడంతో, మహిళలు, భక్తులు, ఇందులో భాగంగా గర్భగుడిలోని మూలవిరాట్టులను భద్రపరచే కార్యక్రమానికి శ్రీకారం చుట్టినారు. ఈ నేపథ్యంలో, శాంతిహోమం, ప్రత్యేకపూజలు నిర్వహించి, విగ్రహాలను సమీపంలో నిర్మించిన చిన్న మందిరంలో తాత్కాలికంగా ప్రతిష్ఠించి, శాస్త్రోక్తంగా పూజలు నిర్వహించారు. అనంతరం భక్తులకు అన్నసంతర్పణ నిర్వహించారు.

ఈ ఆలయ పునర్నిర్మాణం పూర్తిచేసి, ఫిబ్రవరిలో, ఈ ఆలయంలో విగ్రహప్రతిష్ఠగావించి, పూజాదికాలు పునఃప్రారంభించారు. ఈ ఆలయ ప్రథమ వార్షికోత్సవ వేడుకలను వైభవంగా నిర్వహించారు.

### శ్రీ గంగానమ్మ అమ్మవారి ఆలయం
ఈ ఆలయంలో అమ్మవారి జాతర వైభవంగా నిర్వహించారు. మద్యాహ్నం నుండి అమ్మవారి ఊరేగింపును నిర్వహించారు. డప్పు వాద్య విన్యాసాలు, యువకుల నాట్య ప్రదర్శన పలువురిని ఆకట్టుకున్నది.

ఈ ఆలయం బైపాస్ రహదారికి అడ్డుగా ఉండటంతో దీనిని తొలగించి వేరే చోటికి తరలించవలసి వచ్చింది. అందువలన సమీపంలోనే నూతనప్రదేశంలో ఆలయనిర్మాణానికి ఇటీవల శాస్త్రోక్తంగా శంకుస్థాపన నిర్వహించారు.

గ్రామస్థులు కమీటీగా ఏర్పడి, శివాలయం సమీపంలో నూతనంగా నిర్మించిన ఈ ఆలయంలో విగ్రహ పునఃప్రతిష్ఠా మహోత్సవాలు వరకు నిర్వహించారు. గంగానమ్మ అమ్మవారి విగ్రహంతోపాటు శ్రీ గణపతి, శ్రీ సుబ్రహమణ్యేశ్వర, పోతురాజు, కాలభైరవస్వామి వారల విగ్రహాలను గూడా ప్రతిష్ఠించారు. ఆఖరి రోజైన శనివారం నాడు రెండువేలకు పైగా భక్తులకు అన్న సమారాధన నిర్వహించారు.ఈ ఆలయంలో విగ్రహాల పునఃప్రతిష్ఠ నిర్వహించి 16 రోజులైన సందర్భంగా, ఆలయంలో అమ్మవారికి జలాభిషేకం నిర్వహించి ప్రత్యేక పూజలు, హోమాలు నిర్వహించారు.

### శ్రీ విజయగణపతి, శ్రీ వల్లీ దేవసేన సమేత శ్రీ సుబ్రహ్మణ్యేశ్వరస్వామివారల ఆలయం
స్థానిక శివాలయం సమీపంలో నాలుగు రహదారుల కూడలిలో నూతనంగా నిర్మించిన ఈ ఆలయంలో, శ్రీ విజయగణపతి, శ్రీ వల్లీ దేవసేన సమేత శ్రీ సుబ్రహ్మణ్యేశ్వరస్వామివారల విగ్రహప్రతిష్ఠా కార్యక్రమం, శాస్త్రోక్తంగా, వైభవంగా నిర్వహించారు. అనంతరం శ్రీ గణపతి హోమం, శ్రీ సుబ్రహ్మణ్యేశ్వరస్వామివారి కళ్యాణం కన్నులపండువగా నిర్వహించారు. ఆ పిదప, విచ్చేసిన భక్తులకు అన్నప్రసాద వితరణ నిర్వహించారు.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు
ఛాంపియన్స్ లీగ్ ట్వంటీ20

టి20 క్రికెట్‌లో ఐపీఎల్ తర్వాత ఎక్కువ మంది వీక్షిస్తున్న పోటీలు చాంపియన్స్ లీగ్. మనదేశం నుంచి ఎక్కువ జట్లు బరిలోకి దిగడంతో పాటు ఆస్ట్రేలియా, దక్షిణాఫ్రికాలకు చెందిన పటిష్ఠమైన టీమ్‌లు పోటీపడుతుంటాయి. ఐపీఎల్ ప్రారంభమైన (2008) మరుసటి ఏడాది నుంచి సీఎల్‌టి20 జరుగుతోంది. ఐపీఎల్ స్థాయిలో విజయవంతం కాలేకపోయినా ప్రతీ ఏడాది ప్రేక్షకులను ఆకట్టుకోవడంలో సీఎల్‌టి20 కూడా ముందంజలో ఉంది.
## 2013
రోహిత్ శర్మ నాయకత్వంలోని ముంబై ఇండియన్స్ చాంపియన్స్ లీగ్-2013 విజేతగా నిలిచింది. రెండు ఐపీఎల్ జట్ల మధ్య అక్టొబరు 6, 2013 ఆదివారం జరిగిన తుది పోరులో ముంబై 33 పరుగుల తేడాతో రాజస్థాన్ రాయల్స్‌పై విజయం సాధించింది. ముందుగా బ్యాటింగ్ చేసిన ముంబై 20 ఓవర్లలో 6 వికెట్ల నష్టానికి 202 పరుగుల భారీ స్కోరు సాధించింది. ఏ ఒక్క బ్యాట్స్‌మెనో కాకుండా జట్టు స్కోరులో అంతా సమష్టిగా చేయి వేశారు.
## బయటి లంకెలు
* అధికారిక వెబ్సైట్
* 

వర్గం:క్రికెట్
తున్లే సాప్

**తున్లే సాప్** (ఆంగ్లం: **Tonlé Sap**;  , "Large Fresh Water River", but more commonly translated as "Great Lake") ఒక సరస్సు, నదుల సమైక్య వ్యవస్థ. ఇది కంబోడియా దేశపు ప్రధాన నీటి వనరు.

తున్లే సాప్ South East Asia లో కెల్లా అతిపెద్ద మంచి నీటి సరస్సు. దీనిని ముఖ్యమైన జీవావరణ వ్యవస్థగా 1997లో యునెస్కో గుర్తించింది.

దీనికి రెండు అసాధారణ లక్షణాలున్నాయి: దీని మార్గం ప్రతి సంవత్సరంలో రెండు సార్లు మారుతుంది. దీని సరస్సు భాగం ఋతువులకు అనుగుణంగా విస్తరిస్తూ కుంచించుకొనిపోతుంది. నవంబరు నుండి మే నెల వరకు కంబోడియా వేసవికాలంలో ఇది మెకాంగ్ నదిలోకి ప్రవహిస్తుంది. జూన్ నెల ప్రారంభమయ్యే వర్షాకారంలో ఇది భాగా విస్తరించి పెద్ద సరస్సుగా మారుతుంది. 

## మూలస్థానం
తున్లే సాప్ సరస్సు తున్లే సాప్ నది ద్వారా సముద్రంలో కలిసిపోతుంది. తున్లే సాప్ నది నోం పెన్ వద్ద మెకాంగ్ నదిలో కలుస్తుంది. తున్లే అనే పదం గ్రీకు పదమైన “thalassa” (అనగా సముద్రం) నుండి పుట్టింది. వర్షాకాలంలో ఇదొక సముద్రంలాగా కనిపించే మంచి నీటి సరస్సు. కంబోడియా దేశానికి నీరు చాలా ముఖ్యమైనది. చారిత్రాత్మకంగా ప్రాచీన భారతదేశం నుండి వచ్చిన ప్రజలు ఖ్మెర్ ప్రజల కలయికతో కంబోడియా రాజ్యం ఏర్పడింది. Researches have found drawings of fish etched on temple walls in such elaborate details that they could be classified as well as etchings of men with nets. కంబోడియా రాజధాని నగరం నోం పెన్ (Phnom Penh), ఈ రెండు నదుల కలయిక వద్దనే అభివృద్ధి చెందింది. ఈ నదీ పరీవాహక ప్రాంతం వెంట నదిలో ప్రయాణిస్తూ వీరి సంస్కృతిని తెలుసుకొనే అవకాశం కలుగుతుంది.

## మూలాలు

## బయటి లింకులు

*Tonle Sap Biosphere Reserve : Environmental Information Database
*THE STRATEGIC SIGNIFICANCE OF THE MEKONG By: Osborne, Milton
*Washington Post
*Country Profile
*International Journal of Water Resources Development - Tonle Sap Special Issue
*Tonle Sap Modelling project (WUP-FIN) under Mekong River Commission
*Protected areas in Cambodia 

వర్గం:కంబోడియా
వర్గం:నదులు
వర్గం:సరస్సులు
వర్గం:మంచినీటి సరస్సులు
గంగమ్మ

**గంగమ్మ** పేరుతోనున్న కొన్ని వ్యాసాలు:

* బొయకొండ గంగమ్మ - బోయ కొండ గంగమ్మ దేవాలయం చిత్తూరు జిల్లాలో పుంగనూరు దగ్గర ఉంది. ఇది గ్రామ దేవత ఆలయం.
* తిరుపతి గంగమ్మ జాతర - తిరుపతి కూడలి లోని తాళ్ళపాక పెద్దగంగమ్మ ఆలయము ఆంధ్రప్రదేశ్ లో వివిధ ప్రాంతాల్లో జరిగే జాతర్లలో తిరుపతి గంగమ్మ జాతర.
* గంగమ్మ జాతర్లు - కొన్ని వూళ్ళకు ఇద్దరేసి గంగమ్మ ల జాతర

; సినిమాలు:
* గయ్యాళి గంగమ్మ - 1980 లో విడుదలైన తెలుగు సినిమా.
* మా తల్లి గంగమ్మ - 1997 లో విడుదలైన తెలుగు సినిమా.
నాగళ్ళ రాజేశ్వరమ్మ

**నాగళ్ళ రాజేశ్వరమ్మ** 1943లో జాతీయోద్యమం నడుస్తున్న కాలంలో మహిళల హక్కులు, స్వేచ్ఛా, సమానత్వం కోసం చేసే పోరాటాల్లో ముందుకొచ్చి నినధించిన మహిళ .

## జీవిత విశేషాలు
ఈమె ఉయ్యూరుకు చెందిన వారు. ఈమె చిన్నతనం నుంచే మహిళా ఉద్యమాల్లోనూ సంఘసంస్కరణోద్యమాల్లోనూ పాల్గొనడమే కాకుండా వితంతు వివాహాలు జరిపించడంలోనూ ముఖ్యపాత్ర వహించారు.తన తండ్రి ప్రోద్భలంతో 14 యేళ్ల ప్రాయంలో ఉద్యమాలు ప్రారంభించిన ఆమె నేటి వరకూ ఆదే స్ఫూర్తితో రాష్ట్రంలో అనేక మహిళ ఉద్యమాల్లో పాల్గొన్నారు.వివాహానంతరం ఉయ్యూరు మండలం కాటూరు గ్రామం వెళ్లారు. మహిళా ఉద్యమ నిర్మాణం కోసం మొట్టమొదటి సారిగా కాటూరు గ్రామం వచ్చిన ఈడ్పుగంటి రత్నమాంబ, కడియాల గోపాలరావు ఆధ్వర్యంలో ఏర్పాటు చేసిన సభలో పాల్గొని మూఢనమ్మకాలు, సాంఘిక దురాచారాలు, బాల్య వివాహాలకు వ్యతిరేకంగా పోరాడాలని నిశ్చయించుకున్నారు. తమ గ్రామంలో జరిగే బాల్య వివాహలు, మేనరికపు పెళ్ళిళ్లకు వ్యతిరేకంగా గ్రామంలోని మహిళలను ఐక్యంచేసి నిలబెట్టారామె. 1937లో పామర్రుకు దగ్గరలోని జమీగోల్వేపల్లిలో తూర్పు కృష్ణా ఉద్యమాన్ని నిర్మించాలనే తలంపుతో వల్లభనేని సీతామహాలక్ష్మి అధ్యక్షతన జాతీయ కాంగ్రెస్‌కు అనుబంధంగా మహిళా సంఘాన్ని ఏర్పాటు చేశారు. దానిలో ఆమెను వర్కింగ్‌ కమిటీ సభ్యురాలిగా ఎన్నుకున్నారు. 1938-40 మధ్యకాలంలో మహిళా ఉద్యమ ప్రచార బాధ్యతలను మానికొండ సూర్యావతితో కలిసి తీసుకున్నారు.

1942లో బాల్య వితంతువుకు మేజరైన వర్ణాంతర వివాహం జరిపించారామె. బోళ్ళపాడులో 'పుత్రసంతానం' సాకుతో 60 యేళ్ల వృద్ధునికి జరిగే మూడో వివాహాన్ని వ్యతిరేకించి గ్రామంలోని మహిళలతో సభ జరిపారు. తాడంకిలో జరిపిన వితంతు వివాహంపై కొందరు దాడి చేయగా మహిళలు అక్షరాస్యుల్ని చేయాలనే సంకల్పంతో యలమర్రులో పాఠశాలను ఏర్పాటు చేశారు. ఫలితంగా 1958లో కాటూరులో తాను, నందమూరులో తన సహచరురాలు మానికొండ సూర్యావతి మొట్టమొదటి మహిళా సదస్సుకు హాజరై, మహిళ సంఘం ఉద్ధేశ్యాలను, భాషా ప్రయుక్త రాష్ట్రాల అవసరాన్ని ప్రసంగించారు. 1964లో ఎకె గోపాలన్‌, రాహుల్‌ సాంకృత్యాయన్‌ వంటి మహానీయులు కాటూరుకు వచ్చి ఇది 'ఆంధ్ర మాస్కో' అన్ని పేర్కొన్నారు. నాటి ఉద్యమాలు, పోరాటాలు మహిళా అక్షరాస్యత, స్త్రీ స్వాతంత్య్రం, స్వేచ్ఛ, వివాహ చట్టాల్లో మార్పులు, స్త్రీ హక్కులు వంటి వాటిని సాధించారు.

## మూలాలు

## యితర లింకులు
* https://web.archive.org/web/20110904082532/http://www.prajasakti.com/todaysessay/article-246842

వర్గం:కృష్ణా జిల్లా మహిళా సామాజిక కార్యకర్తలు
వర్గం:తెలుగువారిలో సంఘసంస్కర్తలు
వర్గం:ఆదర్శ వనితలు
రామకోటిపురం

**రామకోటిపురం** కృష్ణా జిల్లా అవనిగడ్డ మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 6 మీ.ఎత్తు

## సమీప గ్రామాలు
నాగాయలంక, మోదుమూడి, అవనిగడ్డ, మాచవరం, మోపిదేవిలంక

## సమీప  మండలాలు
మోపిదేవి, నాగాయలంక, రేపల్లె, కోడూరు

## గ్రామంలో విద్యా సౌకర్యాలు
ప్రగతి ఇంగ్లేఎషు మీడియ్ం స్కూల్, అవనిగడ్డ

## గ్రామానికి రవాణా సౌకర్యాలు
అవనిగడ్డ, మోపిదేవి నుండి రోడ్దురవాణా సౌకర్యం ఉంది. రైల్వేస్టేషన్: గుంటూరు 66 కి.మీ

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి లంకే నాంచారమ్మ సర్పంచిగా ఎన్నికైనారు. ఉపసర్పంచిగా శ్రీ బర్మా శ్రీనివాసరావు ఎన్నికైనారు. [2]

## దర్శనీయ ప్రదేశాలు/దేవాలయాలు
#శ్రీ ప్రసన్నాంజరామాంజనేయస్వామివారి ఆలయం:- ఈ ఆలయంలో ప్రతి సంవత్సరం, హనుమజ్జయంతి వేడుకలు వైభవంగా నిర్వహించెదరు. ఆఖరి రోజున, భక్తులకు అన్నదానం నిర్వహించెదరు. [3]
#శ్రీ ఆంకాళమ్మ తల్లి ఆలయం:- నూతనంగా నిర్మించిన ఈ ఆలయంలోని అమ్మవారిని, చందన వంశస్థులు తమ ఇలవేలుపుగా కొలిచెదరు. [4]
## మూలాలు

## వెలుపలి లంకెలు
[2] ఈనాడు కృష్ణా; 2013, జూలై-19; 3వపేజీ.
[3] ఈనాడు కృష్ణా/అవనిగడ్డ; 2015, మే నెల-17వతేదీ; 1వపేజీ.
[4] ఈనాడు కృష్ణా/అవనిగడ్డ; 2015, మే నెల-23వతేదీ; 3వపేజీ.
బహిర్గతం

ఛాయాచిత్రకళలో **బహిర్గతం** (exposure) అనగా ఛాయాచిత్రాన్ని బంధించే సమయంలో ఛాయాగ్రాహక మాధ్యమము (ఛాయాగ్రాహక ఫిలిం లేదా ఇమేజ్ సెన్సర్) యొక్క యూనిట్ ఏరియా పై అనుమతింపబడే కాంతి యొక్క పరిమాణము. ఇది లక్స్ సెకన్లలో కొలవబడుతుంది. బహిర్గతపు విలువ (exposure value - EV), దృశ్య కాంతిమత్తతను ఆధారం చేసుకొని లెక్కింపబడుతుంది.

ఛాయాచిత్ర పరిభాషలో బహిర్గతం అనగా ఒక షట్టరు చక్రం. ఉదాహరణకి సుదీర్ఘ బహిర్గతం అనగా కాంతి తీవ్రత తక్కువగా ఉన్నప్పుడు ఒకే ఒక, ఎక్కువ నిడివి షట్టరు చక్రంతో బంధించటం. అదే బహుళ బహిర్గతం అయితే ఒక చిత్రం పై మరొక చిత్రం పొరలు పొరలుగా ఒకే చిత్రంగా ఏర్పడే తక్కువ నిడివి గల పలు షట్టరు చక్రాలు. రెండు సందర్భాలలోనూ ఫిలిం వేగం ఒకటే అయి ఉండి, సంకరిత *ఫోటోమెట్రిక్ ఎక్స్పోజర్* (*H*v) కూడా ఒకటే అయి ఉండాలి.

## ఉత్తమమైన బహిర్గతం
ఛాయాగ్రహకుడు కోరుకున్న ప్రభావాన్ని సాధించగలగటం సరైన బహిర్గతానికి నిర్వచనం.

మరింత సాంకేతిక విధానం ఫిలిం లేదా సెన్సర్ యొక్క పరిమిత ఉపయోగిత బహిర్గత పరిధి అనగా క్రియాశీలక పరిధిని గుర్తిస్తుంది. ఒకవేళ, ఛాయాచిత్రం యొక్క ఏదేని భాగము యొక్క వాస్తవ బహిర్గతం ఈ పరిధిని దాటితే ఫిలిం దానిని నమోదు చేయడంలో కచ్చితత్వం దెబ్బ తింటుంది. ఉదాహరణకి ఒక అతి సాధరణ నమూనాలో పరిధుల దాటిన విలువలు సూక్ష్మాలని వివరించేందుకు అవసరమైన రంగుల్లో కనబడే బదులు నల్లగా (కావలసిన దానికంటే తక్కువ బహిర్గతం - underexposed) కనబడటం, లేదా తెల్లగా (కావలసిన దానికంటే ఎక్కువ బహిర్గతం - overexposed) కనబడటం. అందుచేత, బహిర్గతాన్ని/కాంతిని సరి చేయటం వలన నీడల లేదా వెలుగులో స్పష్టంగా చూపించదలచుకొన్న వివరాలు ఫిలిం యొక్క ఉపయోగిత బహిర్గత పరిధిని మించకుండా, వస్తువు నుండి వెలువడుతున్న కాంతిని ఫిలిం పై అనుమతించబడే కాంతిని నియంత్రించటం. ఈ ప్రక్రియ చిత్రాన్ని బంధించే సమయంలో ప్రాముఖ్యత కలిగిన ఏ సమాచారమూ నష్టపోకుండే చేస్తుంది.

వర్గం:ఫోటోగ్రఫీ
వర్గం:ఫోటోగ్రఫీ సాంకేతిక అంశాలు
మిట్ రోమ్నీ

విలర్డ్ *మిట్ రామ్నీ* (జ. 12 మార్చి 1947) అమెరికాలో ఒక పేరొందిన వ్యాపారవేత్త, రాజకీయ నాయకుడు. 2003-2007 మధ్య మసాచుసెట్స్ రాష్ట్ర గవర్నరుగా కొత్త ఆరోగ్య సంస్కరణలు ప్రవేశ పెట్టిన రామ్నీ రిపబ్లికన్ పార్టీ తరఫున 2012 లో అమెరికా అధ్యక్షునిగా పోటీ చేసి బరాక్ ఒబామా చేతిలో పరాజయం చెందారు. అంతకు ముందు ఈయన పేరొందిన యాజమాన్య సూచకసంస్థల్లో (management consulting firms) పనిచేసి ధన, ఖ్యాతులను గడించారు.

మోర్మన్ మతం పాటించే రోమ్నీ కి, అధ్యక్ష ఎన్నికల్లో అమెరికన్ ప్రజల బహుళాదరణ లభించక పోవడానికి ఆయన మతాన్ని క్రైస్తవులకు వ్యత్యాసమైనదిగా ప్రజలు భావించటం ఒక కారణమైతే, ధనిక వర్గాలకు కొమ్ముగాచే వ్యక్తిగా ముద్రపడినందు వల్ల మామూలు జనానీకం మద్దతు లభించకపోవటం మరో పెద్ద కారణమని విశ్లేషకుల అభిప్రాయం.

## మూలాలు

## ఉపయుక్త గ్రంథములు

* 
* 
* 
* 
* 
* 
* 
* 
* 
* 
* 
* 

## యితర లింకులు

వర్గం:అమెరికా వ్యాపారవేత్తలు
వర్గం:1947 జననాలు
వర్గం:అమెరికా వ్యక్తులు
వర్గం:జీవిస్తున్న ప్రజలు
తక్షకుడు

thumb|మధ్యప్రదేశ్ మందసార్ జిల్లాలోని తక్షకేశ్వరాలయం లోని తక్షక విగ్రహం
సర్పయాగం : మహాభారతంలో జనమేజయుడు చేసిన యాగం పేరు సర్పయాగం. దీని ముఖ్య ఉద్దేశం ప్రపంచంలోని పాములను అగ్నిలో కాల్చి చంపడం. పాండవుల అనంతరం పరీక్షిత్తు, పరీక్షిత్తు అనంతరం జనమేజయుడు చక్రవర్తులయ్యారు. అయితే మహాభారతం కథ ఆరంభంలో ఆది పర్వములోనే సర్పయాగం ఉదంతం వస్తుంది. నైమిశారణ్యంలో సూతుడు శౌనకాది మునులకు సర్పయాగం గురించి చెప్పాడు. ఉదంకోపాఖ్యానంతో ఈ వృత్తాంతం ప్రాంభమౌతుంది.

## జననం
కశ్యపుడు, అతని మూడవ భార్య కద్రువ కు వాసుకి, తక్షకుడు, అనంతుడు, కర్కోటకుడు, కాళియుడు, పద్మ, మహాపాదుడు, శంఖుడు, పింగళుడు జన్మించారు. తల్లి కారణంగా నాగులకు ‘కద్రుజ’ అనే పేరు వచ్చింది.

పైలుడు అనే మహర్షి శిష్యుడు ఉదంకుడు. అతను ఒకమారు గురుపత్ని కోరికపై మహిమాన్విత కుండలాలు తీసుకొని వెళుతుండగా వాటిని తక్షకుడు అపహరించాడు. అందువలన అతను తక్షకుని పట్లా, నాగజాతిపట్లా కుపితుడయ్యాడు. జనమేజయుని వద్దకు వెళ్ళి సర్పయాగం చేయమని ప్రోత్సహించాడు. జనమేజయుని తండ్రి పరీక్షిత్తు తక్షకుని విషాగ్నికి బలి అయిన సంగతి గుర్తు చేశాడు. జరిగిన వృత్తాంతం సాక్ష్యాలతో సహా తెలుసుకొన్న జనమేజయుడు సర్పయాగానికి ఆజ్ఞ ఇచ్చాడు. (ఇక్కడ భారతంలో గరుత్మంతుని వృత్తాంతం కూడా చెప్పబడింది.)

సర్పయాగం తీవ్రంగా సాగింది. హోతలు మంత్రోచ్ఛారణ చేస్తుంటే ఎక్కడెక్కడి నాగులు హోమంలో తగులబడిపోసాగాయి. కాని తక్షకుడు ఇంద్రుని ఆశ్రయించి ఉన్నాడు. "సహేంద్ర తక్షక స్వాహా" అని హోతలు విధివిహితంగా మంత్రోచ్ఛారణ చేయగానే తక్షకునితోపాటు ఇంద్రుడు కూడా యజ్ఞగుండం వైపు జారిపోనారంభించాడు.

వాసుకి సోదరి జరత్కారువు. ఆమె భర్త జరత్కారుడు. వారికి ఆస్తీకుడనే బిడ్డ నాగజాతి రక్షణార్ధం కారణజన్ముడై జనించాడు. సరిగా తక్షకుడు మంటలలో పడబోయే సమయానికి ఆస్తీకుడు అక్కడికి వెళ్ళి, జనమేజయుని మెప్పించి, దక్షిణగా యాగాన్ని నిలుపు చేయమని కోరాడు. సత్యదీక్షాపరుడైన జనమేజయుడు యాగాన్ని ఆపించేశాడు.

మహాభారతంలో ఈ యాగసందర్భంగా చెప్పబడిన సుపర్ణుని (గరుత్మంతుని) కథ విన్నవారికి శ్రీ సంపదలు కలుగుతాయని, పాపము నశిస్తుందని, సర్ప-రాక్షస బాధలు తొలగుతాయని ప్రతీతి. అలాగే ఆస్తీకుని కథ విని, ఆస్తీకుని స్మరిస్తే వారికి నాగజాతివలన ఎటువంటి ప్రమాదమూ కలుగదని, విషజ్వరాదికాలు సోకవని వాసుకి ఆస్తీకునికి వరమిచ్చాడు.

## మూలాలు

వర్గం:మహాభారతంలోని పాత్రలు
అంకన్నగూడెం (పెదవేగి మండలం)

**అంకన్నగూడెం**, ఏలూరు జిల్లా, పెదవేగి మండలానికి చెందిన రెవెన్యూయేతర గ్రామం.

## మూలాలు
గుండవరపు సుబ్బారావు

**గుండవరపు సుబ్బారావు** (మ. జనవరి 2, 2011) అభ్యుదయ కవి, విప్లవ గీతాల రచయిత.

ఆయన సామాజిక స్పృహతోకూడిన సంచలనాత్మకమైన పాటలు రచించారు. నేటి విద్యా విధానం, విద్యార్థుల కర్తవ్యంపై వచ్చిన 'కాలేజి కుర్రవాడా' పాట రాష్ట్రవ్యాప్తంగా సంచలనం సృష్టించింది. ఈ పాట రచయిత గుండవరపు సుబ్బారావు. ఈ పాటను ప్రముఖ అభ్యుదయ నటుడు మాదాల రంగారావు తన చిత్రానికి వాడుకున్నారు. కాలేజి కుర్రవాడ పాటతో సుబ్బారావు సినిమా రంగప్రవేశం జరిగింది.

ఎర్రమల్లెలు, ఒసేయ్‌ రాములమ్మ, ‘రౌడీదర్బార్’, ‘మా ఆవిడ కలెక్టర్’ వంటి విప్లవాత్మక చిత్రాలకు 50కి పైగా పాటలు అందించారు. ఈయన రచించిన కాలేజీ కుర్రవాడా...కులాసాగ తిరిగెటోడ, చౌదరి గారూ...ఓ నాయుడు గారూ, కూలి చల్లాగుంటే... కూడు దొరకాదని, ప్రకాశం జిల్లాలోనా... ఓరి నాయనా వంటి వందలాది పాటలు ప్రజానాట్యమండలి వేదికలపైనా, సినిమాలలోనూ మార్మోగి ప్రజల హృదయాలపై చెరగని ముద్ర వేశాయి.

స్వగ్రామం సంతనూతలపాడు మండలం మైనంపాడు. సామాజిక రుగ్మతలపై, ప్రజానాట్యమండలికి అనేకరకాల పాటలను రచించటంతోపాటు రంగులుమార్చే రాజకీయ నాయకుల స్వభావాన్ని తెలియజేస్తూ రాజకీయ భాగవతం అనే నృత్యరూపకాన్ని రచించారు. దీనిని ప్రజానాట్యమండలి కళాకారులు రాష్ట్రంలోని అనేక ప్రాంతాల్లో ప్రదర్శించారు. టెలిఫోన్ శాఖలో మెకానిక్‌గా పనిచేస్తూ పలు గేయాలను రాశారు. ఈయనకు భార్య, కుమార్తె ఉన్నారు.

## మరణం
జనవరి 2, 2011 న ఒంగోలు లోని ఓ ప్రైవేట్‌ ఆసుపత్రిలో కన్నుమూశారు.

## కొన్ని పాటలు
* కాలేజీ కుర్రవాడ కులాసాగ తిరిగెటోడ. లో కాలేజీ కుర్రవాడ పాట
* చౌదరిగారూ...ఓ నాయుడుగారూ, మీపేరు చివర ఆ తోకలెందుకు, ఈవూరి చివర మా పాకలెందుకు. యూట్యూబ్ లో చౌదరిగారూ...ఓ నాయుడుగారూ పాట

వర్గం:తెలుగు రచయితలు
వర్గం:2011 మరణాలు
వర్గం:తెలుగు సినిమా రచయితలు
వర్గం:ప్రకాశం జిల్లా కవులు
వర్గం:ప్రకాశం జిల్లా ప్రజానాట్యమండలి కళాకారులు
సొర్లగొంది

**సొర్లగొంది** కృష్ణా జిల్లా లోని నాగాయలంక మండలంలోని గ్రామం. పిన్ కోడ్ నం. 521 120., ఎస్.టీ.డీ.కోడ్ = 08671.

## గ్రామ భౌగోళికం

సముద్ర మట్టానికి 6 మీ.ఎత్తు

## సమీప గ్రామాలు
రేపల్లె, మచిలీపట్నం, పొన్నూరు, పెడన

## సమీప  మండలాలు
అవనిగడ్డ, మోపిదేవి, రేపల్లె, కోడూరు

## గ్రామానికి రవాణా సౌకర్యాలు

నాగాయలంక, అవనిగడ్డ నుండి రోడ్డురవాణా సౌకర్యం కలదు రైల్వేస్టేషన్: గుంటూరు 71 కి.మీ

## గ్రామంలో విద్యా సౌకర్యాలు
ప్రభుత్వ పాఠశాల:- ఈ పాఠశాల వార్షికోత్సవం, 2015, మార్చ్-24వ తేదీనాడు సందడిగా సాగినది. [6]

## గ్రామంలో మౌలిక వసతులు
### వైద్య సౌకర్యం
ప్రాథమిక ఆరోగ్య కేంద్రం:- ఈ గ్రామంలో ప్రాథమిక ఆరోగ్యకేంద్రాన్ని, 2014, డిసెంబరు-4న ప్రారంభించెదరు. [3]

## గ్రామ పంచాయతీ
2013 జూలైలో ఈ గ్రామ పంచాయతీకి నిర్వహించిన ఎన్నికలలో శ్రీమతి కొసనాతి నాగేశ్వరమ్మ, సర్పంచిగా ఎన్నికైనారు. [6]

## దర్శనీయ ప్రదేశాలు/దేవాలయాలు
శ్రీ రామాలయము:- రు. 25 లక్షల వ్యయంతో, నూతనంగా నిర్మించిన ఈ ఆలయంలో ప్రతిష్ఠించవలసిన విగ్రహాలను, తొలుత కొక్కిలిగడ్డలో ఉంచారు. 2015, మార్చ్-22వ తేదీ ఆదివారం నాడు, ఈ విగ్రహాలను పూజల అనంతరం మోపిదేవి గ్రామానికి తీసికొనివచ్చి, అనంతరం, భారీ ఊరేగింపుతో, 80 మంది మురళీకోలాటకారుల ప్రదర్శనతో సొర్లగొంది గ్రామానికి తీసికొనివచ్చారు. 25వ తేదీ బుధవారంనాడు, ఆలయంలో విగ్రహ ప్రతిష్ఠ, ధ్వజస్తంభ ప్రతిష్ఠ నిర్వహించారు. అనంతరం విచ్చేసిన భక్తులకు అన్నదానం నిర్వహించారు. ఈ విగ్రహాలను న్యాయవాది శ్రీ మత్తి వెంకటేశ్వరరావు సమకూర్చారు. [6]

## గ్రామజనాబా

## గ్రామ విశేషాలు
#అత్యంత విషాదకర ప్రకృతి వైపరీత్యాలలో ఒకటైన 1977 నవంబరులో వచ్చిన దివిసీమ ఉప్పెన అనంతరం, ఈ గ్రామాన్ని పోలీసుశాఖ దత్తత తీసికొని, అక్క్డి నిర్వాసితులకు నివాసగృహాలను నిర్మించడంతోపాటు, అక్కడ పలు అభివృద్ధి కార్యక్రమాలను చేపట్టినది. [4] 
#కృష్ణాజిల్లాలో తొలిసారిగా నెడ్ క్యాప్ వారు జూలై 1, 2013 నాడు ఇక్కడ, గాలివేగం, దిశలను అంచనా వేయడానికి ప్రత్యేక సాధనాలను ఏర్పాటుచేసి, ప్రయోగాలు మొదలు పెట్టినారు. ఈ ప్రయోగాలు ఫలితాలనిస్తే, నాగాయలంకతో పాటు, కృష్ణా, గుంటూరు, ప్రకాశం జిల్లాలలోని తీరప్రాంతాలలో పవన విద్యుత్ కేంద్రాలు ఏర్పాటు చేస్తారు. 
#సొర్లగొంది గ్రామంలో వేటకు వెళ్ళి వచ్చే మత్స్యకారుల అవసరాలను దృష్టిలో ఉంచుకొని, ఒక కోటి రూపాయల వ్యయంతో "షోర్ బేస్డ్ ఫెసిలిటీ" కేంద్రాన్ని ఏర్పాటు చేసేటందుకు ప్రభుత్వం నిధులను విడుదల చేసింది. ఈ కేంద్రంలో వలలు దాచుకొనేటందుకు ప్రత్యేక గదులు, బోట్ల మరమ్మత్తులు చేసుకొనేటందుకు ప్రత్యేక ప్లాట్ ఫారం, సామాజిక కార్యక్రమాలను నిర్వహించుకొనడానికి ఒక హాలు తదితర సౌకర్యాలు లభ్యమవుతవి. [2]
#ఈ గ్రామాన్నీ, ఈ గ్రామ పరిధిలోని ఆవాస గ్రామాలను, ప్రభుత్వ-ప్రైవేటు భాగస్వామ్యంతో, ఆకర్షణీయ గ్రామాలు (స్మార్ట్ విలేజెస్) గా అభివృద్ధి చేయడానికై, మిట్-సుబిషి కార్పొరేషన్ అను ఒక ప్రైవేటు సంస్థ ముందుకు వచ్చింది. [7]

## చిత్రమాలిక

## మూలాలు

[2] ఈనాడు కృష్ణా/అవనిగడ్డ; 2014, అక్టోబరు-3; 1వపేజీ.
[3] ఈనాడు కృష్ణా/అవనిగడ్డ; 2014, డిసెంబరు-4; 1వపేజీ.
[4] ఈనాడు కృష్ణా/అవనిగడ్డ; 2015, ఫిబ్రవరి-20; 1వపేజీ.
[5] ఈనాడు కృష్ణా/అవనిగడ్డ; 2015, మార్చ్-23; 2వపేజీ. 
[6] ఈనాడు కృష్ణా/అవనిగడ్డ; 2015, మార్చ్-26; 2వపేజీ. 
[7] ఈనాడు అమరావతి; 2015, ఆగస్టు-13; 13వపేజీ.
గోదావరి (అయోమయ నివృత్తి)

గోదావరి భారతదేశంలో ఒక ప్రసిద్ధిచెందిన నది.

* గోదావరి నది పుష్కరము
* గోదావరి (సినిమా)
* గోదావరిఖని
* గోదావరి పొంగింది
* గోదావరిపురం
* తూర్పు గోదావరి జిల్లా
* పశ్చిమ గోదావరి జిల్లా
* మాతల్లి గోదావరి
మధుగిరి కోట

కర్ణాటక రాష్ట్రంలోని తుముకూరు పట్టణానికి సుమారు నలబై కిలోమీటర్ల దూరంలో వున్నది ఈ **మధుగిరి కోట**, సుమారు మూడున్నర వేల అడుగుల ఎత్తైన ఏకశిలా పర్వతాన్ని కలుపుకొని ఈ కోట నిర్మించ బడింది. మొదట్లో దీన్ని *మధు* అని పిలిచేవారు. కాలానుగుణంగా *మద్గరి*.....*మద్దగిరి* అనే పేర్లు వచ్చాయి. మైసూరు రాజులు ఈ ప్రాంతాన్ని తమ రాజ్యంలో కలుపుకున్న తరువాత దీనికి "ప్రసన్న గిరి" అని పేరు పెట్టారు. హైదర్ అలీ మైసూర్ సంస్థానాధీశుడైన తరువాత దీనికి "పతేబాద్" అని పేరు మార్చాడు. అక్కడ లభించిన శాసనాలను బట్టి దీనికి *కృష్ణ గిరి*... *మాధవ గిరి* అని పేర్లున్నట్లు తెలుస్తున్నది. ఆంగ్లేయుల కాలంలో దీన్ని "మద్దగిరి" అని పిలిచే వారు. ఆంగ్లేయులు ఆ పేరును సరిగా పలకలేనందున 1927 వ సంవత్సరంలో అక్కడ ఆంగ్లేయుల అధికారిగా పనిచేసిన మాస్తి వెంకటేష్ అనే సుప్రసిద్ద కన్నడ కవి దీనికి "మధుగిరి" అని స్థిరమైన నామకరణం చేశాడు. ఈ పర్వతం ఆసియా లోనే అతి పెద్ద ఏకశిలా పర్వతమని స్థానికులంటారు. కొండ పైన విశాల ప్రదేశం తియ్యటి నీటి కొలనులు, ఉన్నాయి. పైకి ఎక్కడానికి మెట్లదారి ఉంది. ఈ కోటను టిప్పు సుల్తాన్ కాలంలో మరింత భద్రంగా తీర్చి దిద్దాడు. కోట గోడలు, బురుజులు ఇప్పటికి చెక్కుచెదర లేదు. కోటకు ఆనాడు నిర్మించిన అంతరాళ ద్వారం, దిడ్డివాకిలి, మైసూరు వాకిలి అనేవి నేటికి పతిష్టంగా ఉన్నాయి. ద్వారాలకు తలుపులు మాత్రం సిధిలమైనాయి. కోట లోపల *చానయ్యన బావి*, అరసన బావి, ప్రధాన బవి, దేవరాయ సముద్రం లాంటి పేర్లతో అనేక ఊట బావులున్నాయి. అవన్ని మంచి శిల్పకళాకృతులే గాక అందులోని నీరు చాల తియ్యాగా ఉన్నాయి. కోట వెలుపల ఆనాడు అత్యంత సుందరంగా నిర్మించిన రెండు పుష్కరణిలు ఈనాటికి చెక్కు చెదర కుండా ఉన్నాయి. కొండ దిగువనుండి కోట లోపలికి ప్రవేశించి కొండ పైకి వెళ్లాలంటే 15 కోట ద్వారాల నుండి వెళ్ళాల్సి వుంటుంది. ఈ కోట వైశాల్యం సుమారు 232 ఎకరాలుంటుంది. కోట లోపల కొన్ని ఆలయాలలోను, శిథిల మందిరాల లోను నిధుల కోసం ఇటీవల దుండగులు కొందరు రహస్యంగా త్రవ్వకాలు సాగించారు. ఆ కారణంగా కొన్ని కట్టడాలు శిథిలమైనాయని స్థానికులు చెప్తున్నారు.

## మూలాలు
madhugiri kota కోసం చిత్రాలు

## యితర లింకులు

వర్గం:కర్ణాటక కోటలు
ఒరిగమి

**ఒరిగమి** పేపర్‌తో కళాకృతులు తయారుచేసే ప్రాచీన జపాన్ కళ . తరతరాలుగా ఈ కళ ఒక తరం నుంచి మరో తరానికి అందుతోంది. 1797లోనే ‘ఒరిగమి’కి సంబంధించిన తొలి పుస్తకం ప్రచురితమైంది. దీనిలో ఆ కళకు సంబంధించి రకరకాల సూచనలు ఉన్నాయి. జపాన్ భాషలో *ఒరి* అంటే మలచడం, *కమి* అంటే పేపర్ అని అర్థం. జపాన్‌కు అవతల కూడా ఈ కళ ప్రాచుర్యాన్ని పొంది, కాలంతోపాటు ఆధునికతను తనలో జత చేసుకుంది.

## ఒరిగమి కళలో తయారైన కొన్ని బొమ్మల చిత్రాలు

File:Origami (made from an American 1-dollar bill) of an elephant.jpg| Dollar bill elephant, an example of money-bill origami
File:Kawasaki new rose.jpg|Kawasaki rose using the twist fold devised by Toshikazu Kawasaki. The calyx|sepal|calyx is made separately.
File:Kawasaki cube 1.jpg|Kawasaki cube, an example of an iso-area model
File:Wet-folding bull.jpg|A wet-folded bull
File:Smallcrane.jpg|A challenging miniature version of a paper crane
File:Image-2D and 3D modulor Origami.jpg|Two examples of modular origami
File:Bonsai rosu 1.jpg| ఒరిగామి బోన్సాయ్ ఉదాహరణ
File:Smart waterbomb.jpeg|Smart Waterbomb using circular paper and curved folds
File:Servilletas sevillanas.JPG|Flamenco dancers made using a wet fold and twisting/tying technique
File:Origami-nyúl-2.JPG|ఒరిగామి కుందేలు


## బయటి లంకెలు

* Free Origami Instruction Database !, a collection of links to free origami instructions, pictures and videos.
* Some of the finest origami animation and diagrams over the net  
* More than 250 easy origami !
* Origamivideo.net, folding without diagrams: instructional origami videos.
* OrigamiTube.com Watch, Fold, Show Off!, collection of origami instructional and origami related videos.
* Origami Nut , original instructional videos of origami folding with diagrams and varying difficulty levels.
* Origami.com, collection of diagrams, suitable for beginners.
* GiladOrigami.com, contains a large gallery.
* Paper Circle: Origami Out of Hand, exhibition by origami artists Tomoko Fuse, Robert J. Lang, and David and Assia Brill of Great Britain.
* The Fold, a large collection of diagrams.
* 
* Origami.org.uk , 3D animated origami diagrams of peace crane and flapping bird.
* Origami Surprise !, a brand-new type of origami folding instructions.
* ''Between the Folds'', documentary film featuring 15 international origami practitioners.
* 
* Interview with Robert Lang at the Institute for Mathematics and Its Applications, University of Minnesota, March, 2011.

వర్గం:జపాన్
వర్గం:హస్తకళలు
వర్గం:కళలు